Masterklas o lažnim vijestima i dezinformacijama**:**

**„Borba protiv lažnih vijesti i dezinformacija“**

Fakultet političkih nauka Univerziteta u Banjoj Luci u saradnji sa Transtele Canal France International (CFI) u okviru projekta "Balkans Voices" koji realizuje ambasada Francuske u BiH, organizuje **dvodnevni masterklas o lažnim vijestima** **i dezinformacijama** za studente Novinarstva i komunikologije prvog i drugog ciklusa studija koji će se održati **26. i 27. marta 2021. godine na Fakultetu političkih nauka**, Bulevar vojvode Petra Bojovića 1A**.**

*Dvodnevni masterklas ima za cilj da upozna studente sa pojavom, ulogom i uticajem lažnih vijesti i dezinformacija na pojedince, ali i na društvo u cjelini, predstavi im metodologiju identifikovanja i dekonstrukcije takvog medijskog sadržaja i podstakne ih na kritičko promišljanje o medijima kako bi se efikasnije odupirali mogućim medijskim manipulacijama i postali otporni na lažne vijesti, postistinu i srodne pojave.*

Masterklas će voditi dr Dragana Trninić, docentkinja na Fakultetu političkih nauka Univerziteta u Banjoj Luci, uža naučna oblast *komunikologija.*

Za prijavu je potrebno popuniti formular koji se nalazi u prilogu i dostaviti na e-mail adresu: dragana.trninic@fpn.unibl.org najkasnije **do 19. marta 2021. godine**.

**Broj učesnika je ograničen.**